25. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 57659 της 3/11 Μαΐου 1972 (ΦΕΚ Β΄ 327) Περί απολυτηρίων εξετάσεων μαθητών Μειονοτικών Δημοτικών Σχολείων. Έχοντες υπ’ όψιν: α)Τας διατάξεις της παρ. 3 του άρθρ. 1 του Ν.Δ. 1109/72 «περί τροποποιήσεως, συμπληρώσεως και αντικαταστάσεως διατάξεων του Ν.Δ. 3065/1954 και ρυθμίσεως ζητημάτων τινών αφορώντων γενικώς εις την εκπαίδευσιν της εν Δ. Θράκη Μειονότητος». β)Τας διατάξεις του άρθρ. 10 του Προεδρικού Δ/τος της 18/21 Νοεμ. 1929. γ)Τας διατάξεις της παρ. α΄ του άρθρ. 2 της υπ’ αριθ. 139821/12.10.71 αποφάσεως του Υπουργού Εθνικής Παιδείας και Θρησκευμάτων, αποφασίζομεν: Ορίζομεν όπως: 1.Αι απολυτήριοι εξετάσεις των μειονοτικών Δημοτικών Σχολείων Δ. Θράκης διενεργούνται εντός του α΄ δεκαημέρου του μηνός Ιουνίου εκάστου σχολικού έτους ενώπιον εξεταστικών Επιτροπών εις εξεταστικά κέντρα οριζόμενα δι’ αποφάσεως του οικείου Επιθεωρητού, εγκρινομένης υπό του Διοικητικού Επιθεωρητού Μειονοτικών Σχολείων. 2.Εκάστη των Επιτροπών απαρτίζεται εκ τριών κρατικών διδασκάλων δια ελληνιστί διδασκόμενα μαθήματα και εκ τριών μειονοτικών τοιούτων δια εις την μειονοτικήν γλώσσαν διδασκόμενα μαθήματα. Αι Επιτροπαί αύται ορίζονται δι’ αποφάσεως του οικείου Επιθεωρητού εγκρινομένης υπό του Διοικητικού Επιθεωρητού Μειονοτικών Σχολείων. 3.Της Επιτροπής προεδρεύει ο αρχαιότερος των κρατικών διδασκάλων δια τα ελληνιστί διδασκόμενα μαθήματα και ο αρχαιότερος των μειονοτικών τοιούτων δια τα εις την μειονοτικήν γλώσσαν διδασκόμενα τοιαύτα. 4.Οι μαθηταί εξετάζονται επί της διδαχθείσης ύλης της ΣΤ΄ τάξεως προφορικώς τε και γραπτώς εις το μάθημα των Ελληνικών και γραπτώς μόνον εις τα υπόλοιπα μαθήματα πλην της Ωδικής, Γυμναστικής και Τεχνικών. Εις τα τελευταία ταύτα μαθήματα οι μαθηταί δεν υποβάλλονται εις εξετάσεις. 5.Τα ελληνιστί εξεταζόμενα μαθήματα βαθμολογούνται υπό των κρατικών διδασκάλων, τα δε λοιπά υπό των μειονοτικών τοιούτων. Ουδείς απολύεται, εάν δεν συγκεντροί κατά τας εξετάσεις βαθμόν σχεδόν καλώς (5) εις το μάθημα των Ελληνικών και της μειονοτικής γλώσσης και μέσον όρον εις άπαντα τα λοιπά εξεταζόμενα μαθήματα σχεδόν καλώς  Σελ. 284,06 Τεύχος 462-Σελ. 96 (5). Ο βαθμός ούτος των λοιπών μαθημάτων εξάγεται εκ του Μ.Ο. της προόδου των δύο τετραμήνων και του βαθμού της γραπτής εξετάσεως, της γενομένης ενώπιον της Επιτροπής. 6.Δι’ όσα μαθήματα δεν προβλέπεται γραπτή δοκιμασία, τελικός βαθμός είναι ο της προφορικής ετησίας προόδου. 7.Μαθητής αποτυγχάνων εις τρία μαθήματα δεν απολύεται. 8.Μαθητής υστερήσας εις έν ή δύο μαθήματα υφίσταται ανεξέτασιν, μετά 10ήμερον από της λήξεως των εξετάσεων, επί των μαθημάτων τούτων. 9.Η επιτροπή μετά το πέρας των εξετάσεων, συντάσσει πρακτικόν αποτελεσμάτων, αντίγραφον του οποίου μετά των γραπτών δοκιμίων αποστέλλεται μερίμνη του προεδρεύοντος των κρατικών διδασκάλων εις τους οικείους Διευθυντάς των Δημοτικών Σχολείων, εξ ων προέρχονται οι μαθηταί, προς καταχώρισιν των βαθμών εις τον Γενικόν Έλεγχον, εξαγωγήν αποτελεσμάτων και την έκδοσιν τούτων. Το πρωτότυπον πρακτικόν υπογεγραμμένον υφ’ απάντων των μελών η Επιτροπή υποβάλλει εις τον αρμόδιον Επιθεωρητήν. Η παρούσα δημοσιευθήτω δια της Εφημερίδος της Κυβερνήσεως. 32.Γ.ι.25 Μειονοτικά Σχολεία 